‘n Rally is nie soos die kerkbasaar nie… | Bileam se Donkie
← Diepe bekommernis oor my Biker hart…	‘n Sonnige dag by die Poison rally… →
Posted on Desember 2, 2011 by Bileam se Donkie	3
Die pad na Kroonstad is nou nie juis ver van die Bosveld nie. Maar ‘n mens moet deur Sodom en Gomorrah ry om daar te kom. Dan is daar ook omtrent 6 tolhekke, wat meer as die petrol kos! Daar by Grasmere se Engen het ek eers gestop by die Wimpy, om strategiese beplanning te doen rondom ‘n Burger en bodemlose Coke. Toe ek daar ry, het daar ‘n skotige windjie opgekom, wat my lelik op die fiets rondgepluk het. ‘N Mens lê so amper 45 grade teen die wind. En elke keer as ‘n lorrie van voor af verby kom, voel dit of ‘n mens gaan val. Dis in elk geval nog beter as ‘n dag op kantoor! By Kroonpark aangekom, het ek dadelik die eerste oop stukkie gras naby die hek beset, en my tent opgeslaan. Ongelukkig is dit baie naby aan ‘n pastoor se stalletjie, en ek het al klaar sewe preke en 720 gospel liedjies gehoor…
Vanaand is hierdie toe presies waar ek wil wees. Ek gaan nie weer verlede jaar se foutjie maak nie, hierdie keer stap ek op die terrein rond. Ek sal na die tyd bietjie fotos opsit. Lekker slaap en gedra julle terwyl dominee uit op Huisbesoek is!
Posted in Motorfiets stories	3 thoughts on “‘n Rally is nie soos die kerkbasaar nie…”	Krista
Desember 4, 2011 om 4:18 nm	Klink of dit lekker was!
Desember 5, 2011 om 12:38 nm	Was baie lekker, dankie Krista!
Desember 6, 2011 om 11:28 vm	Ek is so bly jy kry nog tyd vir huisbesoek aflê.